Halfdan Wilhelmsens allé (Tønsberg)

**Halfdan Wilhelmsens allé** (1-45, 2-52) er en gate i Tønsberg sentrum. Den går fra Hvalenkrysset ved Stoltenbergs gate, krysser Vestfoldbanen, opp til sykehuset og ned til Kilen der den møter Ringveien og Valløveien.

Veien er en av Tønsbergs hovedveier og er en del av fylkesveiene 325, 459 og 469. 

Gaten er oppkalt etter skipsreder Halfdan Wilhelmsen (1864-1923). Den het tidligere Valløveien.

## Bygninger
Nummer 1A er det tidligere Apoteket Hvalen fra 1926 i Hvalenkrysset. Nummer 1B er Meyers Farvehandel. Nummer 1 på *Byfogdløkken* er den tidligere Tønsberg Folkeskole bygget i 1914. På andre siden av gaten for nummer 1 ligger Stoltenbergparken, som tidligere var en kirkegård. Etter jernbaneovergangen ligger Tønsberg gamle kirkegård med Mariakapellet fra 1873. I gatens nummer 2 lå Middelskolen, en fire etasjes trebygning fra 1871. Denne het senere Tønsberg Handelsgymnas og Bjørn Farmann videregående skole. Den ble revet i 2007, og erstattet med et midlertidig brakkebygg. 

I krysset med Stenmalveien ligger *Sprutparken* med en fontene med pingvinskulptur fra 1927 og en statue av Roald Amundsen fra 1933. På andre siden av gaten mot Kaptein Hoffs allé ligger *Grinvollparken*, den tidligere hagen til Even Grinvoll, innehaver av Tønsberg Farvehandel. Nummer 8 består av leiligheter bygget i 1985. Halfdan Wilhelmsens Allé 12 med åtte leiligheter ble oppført i 1901-1903. Arkitekt var Fredrik Pettersen og byggherren Ludvig Larsen. Bygningen mottok Bevaringsprisen 2013 fra Stiftelsen Gamle Tønsberg.

Halfdan Wilhelmsens allé 15, 17 og 19 er Sykehuset i Vestfold, med bygninger fra 1993, 1998 og 2005. Nummer 20 er sykehusets parkeringshus, bygget i 1990, utvidet i 1999 og 2013. Nummer 22 er Halfdan og Ragnhild Wilhelmsens Elevhjem (også *Søsterhjemmet*) fra 1926, tegnet av arkitekt Otto Scheen. Det er totalrenovert i 2014-2015 og omdøpt til *Wilhelmsen House*. Nummer 24 var annekset til Elevhjemmet, revet i 2013. Nederst i Sykehusbakken med adresse Håkon Vs gate 25 ligger sykehusets tekniske sentral fra 1991. Deretter går Halfdan Wilhelmsens allé under broen til Vestfoldbanen.

Halfdan Wilh. allé 23B er Heimdal Sekundærstasjon, bygget av Tønsberg Elektrisitetsverk i 1913. Den er utvidet i 1923, 1943, 1959 og 1986. Nummer 34B er Tønsberg nye kirkegård med det tidligere krematoriet fra 1937, tegnet av arkitekt Kristofer Lange. Nummer 25, 27, 29, 31 og 33 er firemannsboliger fra 1949. Nummer 36 er et énetasjes butikksenter med matbutikk.

## Bilder

File:Tønsberg Halvdan Wilhelmsens allé 1a.jpg|Halvdan Wilhelmsens allé&nbsp;1a i Tønsberg. Det tidligere Apoteket Hvalen, oppført 1926. Veikrysset kalles Hvalenkrysset.
File:Halfdan Wilhelmsens allé 1 Byfogdløkka 003.jpg|Halfdan Wilhelmsens allé&nbsp;1, Byfogdløkken
File:Sykehuset i Vestfold - Tønsberg.JPG|Halfdan Wilhelmsens allé&nbsp;17, Sykehuset i Vestfold, hovedinngangen
File:SiV Tønsberg bygg L og M.jpg|Sykehusets bygg L og M fra 1993
File:SiV Tønsberg bygg H.jpg|Sykehusets bygg H fra 1998
File:SiV Tønsberg bygg C.jpg|Sykehusets bygg C fra 2005
File:Elevhjemmet Halfdan Wilhelmsen 001.jpg|I nummer&nbsp;22 er Halfdan og Ragnhild Wilhelmsens Elevhjem. Sykehusets midlertidige helikopterlandingsplass ble fjernet i 2014. Parkeringshuset bak Elevhjemmet har nummer&nbsp;20.
File:Heimdal Sekundærstasjon Tønsberg.jpg|Heimdal Sekundærstasjon i Halfdan Wilh. allé&nbsp;23B. Den er bygget i 1913 og utvidet flere ganger senere. 
File:Fv469Kilen.jpg|Halfdan Wilhelmsens allé på Kilen


## Referanser